PATVIRTINTA

Ignalinos r. Vidiškių gimnazijos direktoriaus

2017 m. vasario 21 d.

įsakymu Nr. P- 10

**PAGALBINIO** **VIRTUVĖS** **DARBININKO**

**PAREIGYBĖS** **APRAŠYMAS** **NR. 5**

**I SKYRIUS**

**BENDROJI** **DALIS**

1. Ignalinos r. Vidiškių gimnazijos pagalbinio virtuvės darbininko pareigybė yra priskiriama nekvalifikuotų darbininkų grupei.

2. Pareigybės lygis: pagalbinis virtuvės darbininkas priskiriamas D lygio pareigybei.

3. Pareigybės paskirtis: dirbti virtuvėje visus jam pavestus pagalbinius darbus.

4. Pavaldumas: pagalbinis virtuvės darbininkas pavaldus direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Pagalbiniam virtuvės darbininkui netaikomi išsilavinimo ar profesinės kvalifikacijos reikalavimai.

6. Pagalbinis virtuvės darbininkas turi žinoti ir išmanyti:

6.1. virtuvės patalpų išplanavimą;

6.2. rankų plovimo taisykles;

6.3. materialinių vertybių laikymo vietas, jų apsaugos priemones;

6.4. virtuvėje naudojamų įrenginių eksploatavimo taisykles;

6.5. virtuvėje naudojamų įrengimų ir įrankių gedimų požymius ir priežastis;

6.6. krovinių gabenimo, pakrovimo, iškrovimo ir sandėliavimo reikalavimus;

6.7. darbo priemonių ir įrankių rūšis, jų saugojimo tvarką;

6.8. saugos ir sveikatos darbe, gaisrinės saugos reikalavimus.

7. Pagalbinis virtuvės darbininkas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Pagalbinis virtuvės darbininkas atlieka šias funkcijas:

8.1. tiksliai atlieka teisėtus tiesioginio vadovo nurodymus;

8.2. dirba apsivilkęs tvarkingais, higienos reikalavimus atitinkančiais darbo drabužiais ir naudojasi kitomis darbui reikalingomis asmeninėmis apsauginėmis priemonėmis;

8.3. dirbdamas plovykloje dėvi vandeniui nelaidžią prijuostę ir gumines pirštines;

8.4. naudojasi darbo įrankiais, elektros ir mechaniniais įrengimais (mėsos malimo mašina, šaldytuvais ir panašiomis priemonėmis);

8.5. dirba pagalbinius darbus virtuvėje,

8.6. palaiko pavyzdingą švarą virtuvėje ir pagalbinėse patalpose;

8.7. valydamas virtuvės patalpas, įrangą, stalus ir darbo įrankius imasi visų priemonių, kad būtų išvengta produktų užteršimo valymo, plovimo ir dezinfekavimo medžiagomis;

8.8. žaliavas neša tvarkingoje taroje;

8.9. padeda virėjui pastatyti puodus maisto gaminimui ant viryklės, valo daržoves rankiniais įrankiais ir mašinomis, pjausto žalius, virtus ir skirtingų pavadinimų produktus ant lentelių;

8.10. baigęs darbą sutvarko darbo vietą, padeda nuvalytus įrankius į vietas;

8.11. dirba tik tuos nurodytus darbus, kurių vykdymas yra gerai žinomas ir nekelia pavojaus jo paties ar aplinkinių darbuotojų sveikatai ir gyvybei;

8.12. neužsiima pašaliniais darbais, kalbomis ir netrukdo kitiems.

**IV SKYRIUS**

**MOKINIŲ SAUGUMO UŽTIKRINIMAS**

9. Pagalbinis virtuvės darbininkas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Pagalbinis virtuvės darbininkas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

11. Pagalbinis virtuvės darbininkas atsako už:

11.1. kokybišką savo funkcijų vykdymą ir Geros higienos praktikos taisyklių laikymąsi;

11.2. virtuvės inventoriaus tausojimą, ekonomišką valymo priemonių naudojimą;

11.3. virtuvės patalpų švarą, tvarką ir sanitarinę būklę;

11.4. darbuotojų saugos ir sveikatos instrukcijų, gaisrinės saugos taisyklių, higienos reikalavimų ir elektros reikalavimų laikymąsi;

11.5. tinkamą darbo laiko naudojimą;

11.6. darbo drausmės pažeidimus;

11.7. žalą, padarytą gimnazijai, dėl savo kaltės ar neatsargumo;

12. Pagalbinis virtuvės darbininkas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. Pagalbinis virtuvės darbininkas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė gimnazijos direktorė Jūratė Sveikauskienė

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pagalbinio virtuvės darbininko vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pagalbinio virtuvės darbininko vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pagalbinio virtuvės darbininko vardas, pavardė, parašas)

Data